**Nagradni natječaj povodom** Europskog tjedna mobilnosti (16.-22.09.2020.) i Europskog tjedan sporta (23.-30.09.2020.) **Informacijskog centara Europe Direct Čakovec i Zavoda za javno zdravstvo Međimurske županije**

**#KretanjemDoZdravlja #KretanjemDoČistogOkoliša**

**Pravila nagradnog natječaja**

**Članak 1. Organizator nagradnog natječaja**

Organizatori nagradnog natječaja su Zavod za javno zdravstvo Međimurske županije, Ivana Gorana Kovačića 1E, 40000 Čakovec i Informacijski centar EUROPE DIRECT Čakovec (u daljnjem tekstu Organizatori), Ruđera Boškovića 2, 40000 Čakovec.

**Članak 2. Svrha priređivanja nagradnog natječaja**

Organizator priređuje nagradni natječaj sa svrhom poticanja na razmišljanje o važnosti očuvanja i unapređenja zdravlja ljudi i očuvanja naše planete te poticanje odraslih, djece i mladih na uključivanje u različite sportsko-rekreativne aktivnosti. Očuvanje planete i zdravlja ljudi te poticanje na usvajanje navika redovite tjelesne aktivnosti, vrlo su važni zadaci našeg vremena.

**Članak 3.** **Trajanje nagradnog natječaja**

Nagradni natječaj traje od 16. rujna do 30. rujna 2020. Fotografije se zaprimaju svaki dan za taj dan do 30. rujna 2020. do 24:00 sati.

**Članak 4. Pravila nagradnog natječaja**

Pravila nagradnog natječaja bit će objavljena na web stranici [www.edic-cakovec.eu](http://edic-cakovec.eu/) prije početka nagradnog natječaja.

**Članak 5.** **Pravo sudjelovanja u nagradnom natječaju**

Na nagradnom natječaju mogu sudjelovati sve osobe bilo koje dobi s područja Republike Hrvatske.

Svaki natjecatelj može osvojiti samo jednu nagradu tokom trajanja natječaja.

**Članak 6.** **Kako sudjelovati?**

Nagradni natječaj djeluje pod sloganom „Kretanjem do zdravlja i čistog okoliša“.

Pozivamo Vas da u vremenu od 16.– 30.09.2020. godine, što manje koristite automobil, te da trčite, biciklirate, šećete, planinarite ili provodite druge rekreativne sportske aktivnosti. Molimo Vas da aktivnosti zabilježite fotografijom te ih pošaljete u inbox Zavoda za javno zdravstvo Međimurske županije ili Informacijskog centra EUROPE Direct Čakovec ili na email adresu info@edic-cakovec.eu.

Komunikacija vezana uz nagradni natječaj provodit će se preko službenog emaila centra: info@edic-cakovec.eu.

Fotografije moraju biti autorske i ne smiju sadržavati uvredljive, neprikladne i vulgarne sadržaje. Zabranjeno je prijaviti fotografije preuzete s Interneta.

Sve fotografije koje pristignu na natječaj pregledat će se i oni koji ne budu zadovoljavali pravila, bit će diskvalificirani.

**Članak 7.** **Odabir nagrađenih radova**

28 najboljih radova nagradnog natječaja odabrat će djelatnici Ogranizatora natječaja, prema kriterijima zanimljivosti i kreativnosti, izbor 2 dnevna pobjednika za svaki prethodni dan tokom trajanja natječaja.

**Članak 8. Obavijest o rezultatima natječaja i dodjeli nagrada**

Obavijest o rezultatima natječaja objavljivati će se svakodnevno za prijašnji dan na društvenim mrežama Informacijskog centra EUROPE DIRECT ČAKOVEC i Zavoda za javno zdravstvo Međimurske županije. Nagrade će se isporučivati poštom pobjednicima natječaja.

**Članak 9.** **Općenito o nagradama i dobitnicima**

Nagradu nije moguće zamijeniti za novac ili bilo koju drugu nagradu. Prijenos nagrada na treću osobu nije moguć. Jedna osoba može osvojiti samo jednu nagradu.

Organizator nagradnog natječaja pridržava pravo da ne dodijeli nagradu ako se utvrdi da je korisnik u nagradnom natječaju sudjelovao u suprotnosti s pravilima i uvjetima nagradnog natječaja.

Preuzimanjem nagrade prestaju sve obaveze organizatora prema dobitniku.

**Članak 10.** **Suglasnost s pravilima**

Smatra se da sudjelovanjem u nagradnom natječaju sudionik prihvaća navedena pravila nagradnog natječaja. Pravila počinju vrijediti nakon što budu objavljena na web stranici [www.edic-cakovec.eu](http://edic-cakovec.eu/).

Temeljem čl. 3 st.3. Pravilnika o priređivanju nagradnih igara (NN 8/10) ovaj nagradni natječaj ne smatra se nagradnom igrom.

**Članak** **11. Korištenje pristiglih radova**

Sudionici svojim sudjelovanjem u nagradnom natječaju neopozivo prihvaćaju da je organizator ovlašten koristiti njihove fotografije u promotivne svrhe, odnosno ime i prezime osoba koje su nam poslale fotografije.

**Članak** **12. Zaštita osobnih podataka**

Sudjelovanjem u nagradnom natječaju sudionik također daje suglasnost da organizator njegove osobne podatke pohrani u skladu sa Zakonom o zaštiti osobnih podataka. Po završetku nagradnog natječaja ta se suglasnost može povući u svakom trenutku.

**Članak** **13. Ostale odredbe**

Organizator zadržava pravo otkazati, prekinuti ili staviti u stanje mirovanja nagradni natječaj u slučaju više sile, manipulacije, neovlaštenog zahvata, prijevare, tehničkog kvara, ljudske pogreške koja je izvan kontrole organizatora, ako je time ugroženo upravljanje, sigurnost, pravičnost, etičnost ili ispravna provedba nagradnog natječaja. Organizator ima pravo promijeniti pravila za vrijeme trajanja natječaja.

Sve informacije i nagrade osigurava Informacijski centar EUROPE DIRECT Čakovec i Zavod za javno zdravstvo Međimurske županije.